In nomine Domini amen. Per presens publicum instrumentum cunctis pateat euidenter quod anno eiusdem Domino millesimo trecentesimo quadragesimo sexto, indictione quartadecima et tali primo currere incipiente septima die mensis exeuntis septembris nuper lapsi secundum morem gallicanum die sabbati post festum beati Remigii in capite octobris uidelicet septima die mensis octobris circa horam primam pontificatus sanctissimi patris et domini nostri domini Clementis diuina prouidencia pape sexti anno quinto apud Longamaquam lingonensis diocesis infra domum quam ibidem habent uenerabiles et religiosi uiri domini, prior et conuentus prioratus sanctorum Geminorum prope Lingonas ordinis sancti Augustini existente in eadem domo uenerabili et religioso uiro fratre Hugone de Fonteromano priore moderno dicti prioratus ut dicitur gracie de qua breuis et firmaria sentencia inferius continetur ad eumdem dominum priorem una mecum notario publico infrascripto personaliter accessit dominus Bertrandus de Edua curatus ecclesie de Cancellis eduensis diocesis procurator et procuratorio nomine uenerabilium et religiosorum uirorum dominorum abbatis et conuentus monasterii sancti Stephani dyuionensis ordinis et diocesis predictorum prout michi dicto notario de mandato suo constitit euidenter per quasdam procuracionis litteras sigillis dominorum abbatis et conuentus predictorum sigillatas ut prima facie apparebat quas in suis manibus tunc habebat exponens dicto domino priori pro executore dicta gracie ut dicitur se gerenti quod nomine et pro parte dominorum abbatis et conuentus predictorum ac per ipsummet Bertrandum uelut procuratorem et procuratorio nomine eorumdem nomine etiam omnium quorumcumque sibi adherentium et adherere uolentium in hac parte ad sanctam sedem apostolicam pluries appellatum fuit primo in ipsius domini prioris executoris absencia coram Iohanne Cultilerii de Diuione clerico lingonensis diocesis publico imperiali auctoritate notario et secundo coram eodem domino priore et ab ipsius audiencia nec non quibusdam suis processibus et nonnullis aliis exinde secutis quos processus dictus dominus prior fecisse dicitur uirtute cuiusdam gracie pridem ut dicitur a sede apostolica facte reuerendo in Christo patri domino domino Guillelmo Dei gracia episcopo lingonensi ut ecclesias et monasteria ac loca ecclesiastica eorumque personas exempta et non exempta suarum ciuitatis et diocesis lingonensis in quibus ipsi domino episcopo uisitationis officium de iure uel consuetudine competit possit per aliquam uel aliquas personam seu personas ydoneas quam uel quas ad id idem dominus episcopus duxerit deputandam seu eciam deputandas semel dumtaxat uisitare et procurationes racione uisitationis huiusmodi ipsi domino episcopo debitas ab eisdem ecclesiis monasteriis locis et personis taliter uisitatis secundum morem antiquitus laudabiliter et rationabiliter obseruatum in pecunia numerata recipere moderatas. Omnibus quidem appellacionibus magister fratres et sorores domus Dei de Accellis, de Tardo, de Marcennayo et de Fauorneyo ac sancti Germani de Granceyo prioratuum priores ordinis et diocesis predictorum adheserunt de quibus appellacionibus dictus procurator nomine quo supra ibidem fidem fecit per duo publica instrumenta unum uidelicet signo et subscriptione dicti Iohannis Cultilerii et aliud signo et subscriptione magistri Petri de Chanlito clerici lingonensis diocesis publici apostolica et imperiali auctoritate notarii signata ut prima facie apparebat super quibus appellacionibus dictus procurator peciit quo supra nomine instanter instancius instantissime sepe et sepius quamuis alias peciisset a prefato domino priore executore apostolos sibi dari tales quales de iure dari deberentur offerens et tradens dicto domino priori executori copiam sub manu publica prime appellacionis predicte alterius uero secunde afferunt se alias ipsi domino priori executori copiam sub manu publica tradidisse; dictus quidem dominus prior executor recognoscens se dictam copiam secunde appellacionis iam recepisse super dantis dictis apostolis respondit in modum qui sequitur et in scriptis: Domine procurator quia instanter instantissime sepe sepius et tercio cum instancia requiritis apostolos super appellacione coram nobis a uobis emissa dari diem istam aliis ineuictabilibus causis occupati et ex aliis certis causis que nos monent continuamus in tali statu usque ad diem ultimam uris diem nobis hodie assignatam. Item anno indictione et pontificatu predictis octauo die dicti mensis octobris uidelicet die dominica in octabis dicti festi sancti Remigii circa horam uesperarum infra dictam domum de Longaaqua ipso domino priore executore personaliter existente dictus procurator nomine procuratoris dominorum abbatis et conuentus predictorum nomine eciam adherentium iamdictorum iterata et cum instancia peciit apostolos memoratos et tunc dictus dominus prior executor prefatum procuratorem quibus supra nominibus uolens super hiis ut dicebat penitus expedire eidem procuratori sepedictis nominibus dictos apostolos in scriptis dedit et concessit sub hac forma: Domine procurator super dandis apostolis in appellacionibus a uobis emissis tam in nostri absencia quam coram nobis respondemus per modum qui sequitur. Cum iura appellacionibus friuolis non deferant nec per consequens sic a iudice deferendum, ideo appellaciones uestras tanquam friuolas frustatorias et inanes non admittimus nec eisdem deferimus. Quam responsionem nostram cum copia litterarum apostolicarum et processus et aliorum scriptorum inde secutorum pro apostolis refutatoriis damnis. Presigentes uobis nomine quo supra terminum certum mensium ad prosequendum uestras appellaciones. De et super quibus omnibus et singulis supradictis peciit dictus procurator sibi quibus supra nominibus a me dicto notario dari et fieri publica instrumenta. Presentibus dicta die sabbati discretis uiris magistro Matheo de Granceyo iurisperito lingonensis diocesis Droyno de Autisiodoro clerico et familiari domestico dicti domini episcopi lingonensi et dicta die dominica magistro Matteo prelibato ac fratre Iacobo de Baisseyo canonico dicti prioratus sanctorum Geminorum uocatis specialiter et rogatis testibus ad premissa.